Občina Šmartno pri Litiji objavlja v skladu s  določiliPravilnika o postopkih za izvrševanje proračuna Republike Slovenije (Uradni list RS, št. 50/07, 114/07-ZIPRS0809, 61/08, 99/09-ZIPRS1011, 3/13, 81/16, 11/22 in 149/22), ki se smiselno uporablja tudi za lokalne skupnosti in na podlagi Odloka o proračunu Občine Šmartno pri Litiji za leto 2023 (Uradni list RS, št. 37/23); Zakona o veterinarskih merilih skladnosti (Ur. list RS, št. [93/05](http://www.uradni-list.si/1/objava.jsp?sop=2005-01-4018), [90/12](http://www.uradni-list.si/1/objava.jsp?sop=2012-01-3528) – ZdZPVHVVR, [23/13](http://www.uradni-list.si/1/objava.jsp?sop=2013-01-0848) – ZZZiv-C, [40/14](http://www.uradni-list.si/1/objava.jsp?sop=2014-01-1619) – ZIN-B in [22/18](http://www.uradni-list.si/1/objava.jsp?sop=2018-01-0949)), Zakona o zaščiti živali (Ur. list RS, št. [38/13](http://www.uradni-list.si/1/objava.jsp?sop=2013-01-1457) – uradno prečiščeno besedilo, [21/18](http://www.uradni-list.si/1/objava.jsp?sop=2018-01-0887) – ZNOrg, 92/20 in 159/21) in Pravilnika o zaščiti hišnih živali (Ur. list RS št. [51/09](http://www.uradni-list.si/1/objava.jsp?sop=2009-01-2571) in [89/14](http://www.uradni-list.si/1/objava.jsp?sop=2014-01-3644))

**JAVNI RAZPIS**

**za sofinanciranje sterilizacije in kastracije lastniških mačk v letu 2023**

Vsebina in pogoji razpisa:

1. Uporabnik proračunskih sredstev: Občina Šmartno pri Litiji, Tomazinova 2, 1275 Šmartno pri Litiji.

2. Predmet javnega razpisa je sofinanciranje sterilizacije in kastracije lastniških mačk v letu 2023.

3. Skupni znesek razpisanih sredstev je 3.500,00 EUR. Sredstva so zagotovljena v proračunu Občine Šmartno pri Litiji na PP-11324211.

4. Lastnikom živali se sofinancira storitev sterilizacije ali kastracije v višini 35,00 EUR bruto cene storitve na mačko. Storitve se sofinancirajo do porabe sredstev. Z dnem porabe sredstev se javni razpis zaključi.

5. Za sofinanciranje storitve lahko zaprosijo lastniki mačk, ki izpolnjujejo naslednje pogoje:

* da imajo stalno bivališče na območju občine Šmartno pri Litiji,
* da imajo v lasti do 5 odraslih mačk na stanovanje, oziroma hišno številko,
* da podajo vlogo za sofinanciranje sterilizacije ali kastracije lastniške mačke in sicer za storitev, ki je opravljena v obdobju od 01.01.2023 do porabe sredstev.

6. K vlogi za sofinanciranje sterilizacije ali kastracije mačk morajo prosilci priložiti račun za opravljeno storitev s podatki o lastniku živali.

7. Vloga s prilogami za dodelitev sredstev se odda v sprejemno pisarno Občine Šmartno pri Litiji, ali po pošti na naslov: Občina  Šmartno pri Litiji, Tomazinova 2, 1275 Šmartno pri Litiji. Vse dodatne informacije, ki so vezane na javni razpis se lahko dobijo  v času uradnih ur - Karmen Sadar. Razpisni obrazec se dobi na spletni strani občine.

Upoštevani bodo le popolno in pravilno izpolnjeni obrazci s prilogami. Podatki na obrazcu se morajo ujemati s podatki osebnih dokumentov lastnika živali.

8. V primeru formalno nepopolnih obrazcev bo prijavitelj pozvan, da vlogo dopolni v 8-ih (osmih) dneh od prejema obvestila. V primeru, da je prijavitelj v roku ne bo dopolnil, bo vloga zavržena.

9. O dodelitvi sredstev bo upravičencem po tem razpisu odločeno z odločbo občinske uprave. Odločba bo prosilcem posredovana v 45 dneh po odločitvi.

10. Vloge oddane po porabi sredstev se zavržejo.

Številka: 344-1/2023-1

Datum: 4.4.2023

Župan Občine Šmartno pri Litiji

Blaž Izlakar l.r.